Noin metrin pituisesta raadosta pystyy erottamaan sen terävät raateluhampaat.

Kälviältä kotoisin oleva Jouni Knuuti, 41, oli tiistaina testaamassa perheensä kanssa kelluvaa mattoa Karhin rannalla. Leppoisa rantapäivä sai kuitenkin yllättävän käänteen.

Knuuti kertoo nähneensä hieman kauempaa rannalla lokkien pyörivän jonkin yläpuolella. Uteliaisuus heräsi ja hän meni kouluikäisten poikiensa kanssa katsomaan.

Hiekalla makasi raato, josta pystyi erottamaan terävät raateluhampaat. Knuutin mukaan raato oli suunnilleen noin metrin pituinen ja se näytti myös hieman krokotiililtä.

Knuuti keksi vain yhden vastauksen sillä, mikä otus on kyseessä.

– Merihirviö, en tiedä mikä muukaan se voisi olla. Niin sanoin pojillenikin, Knuuti naurahtaa ja myöntää pelästyneensä hieman.

Knuuti ei osaa sanoa, miten ”merihirviö” on päätynyt rannalle.

– Ranta on Puolustusvoimien käytössä osan vuodesta, muuten se on siviilien käytössä.

– Ehkä se on pudonnut avaruudesta, Knuuti heittää vitsillä.

”Merihirviö” on Knuutin mukaan noin metrin pituinen.­

Korjaus 27.7.2018 kello 21.47: Otsikkoa muokattu.